विज्ञान मेले में प्रतिभागियों ने दिखाया उत्साह
राजस्थानप्रारंभिक शिक्षा परिषद जयपुर के निर्देशानुसार सत्र 2016-17 में सर्व शिक्षा अभियान के तहत जिला स्तरीय विज्ञान मेले का आयोजन राजकीय उच्च प्राथमिक विद्यालय हनुमानशाला जालोर में आयोजित हुआ। मेले का शुभारंभ सभापति भंवरलाल ने की, जबकि अध्यक्षता जिला शिक्षा अधिकारी प्रारंभिक रामकृष्ण मीना, मोहनलाल राठौड़ ने सरस्वती की प्रतिमा के समक्ष विधिवत द्वीप प्रज्ज्वलन कर किया। मेले में विज्ञान मॉडल, निबंध एवं क्विज प्रतियोगिता का आयोजन किया गया। क्विज में कक्षा 6 के लिए आयोजित प्रतियोगिता में राउप्रावि गोलाणा के संजय कुमार ने प्रथम, राउप्रावि तावीदर के अरविंदसिंह ने द्वितीय एवं राउप्रावि झाक की अभिया कुमारी ने तृतीय स्थान प्राप्त किया। कक्षा 7 के लिए आयोजित प्रतियोगिता में राउप्रावि तांतड़ा के नरेशकुमार ने प्रथम, राउप्रावि हिण्डवाड़ा की इन्द्राकुमारी ने द्वितीय एवं राउप्रावि झाक की पूरकी कुमारी ने तृतीय स्थान प्राप्त किया। कक्षा 8 के लिए आयोजित प्रतियोगिता में राउप्रावि सायला गोलिया के श्रवण कुमार ने प्रथम, राउप्रावि गोलिया देबावास की चिन्टु कुमारी ने द्वितीय एवं राउप्रावि झाक के श्रवणसिंह ने तृतीय स्थान प्राप्त किया। चन्द्रलोक हॉस्पिटल के डॉ. एम.आर. परमार ने प्रदूषण एवं स्वास्थ्य विषय पर वार्ता करते हुए रोगों के लक्षण और उनसे बचाव के तरीकों पर मागदर्शन प्रदान किया गया। मेले के समापन मौके पर उपखंड अधिकारी राजेंद्रसिंह सिसोदिया, सीए कमलेश सोलंकी समेत अन्य मौजूद थे। निर्णायक के रूप में व्याख्याता बसंत कुमार ओझा, एपीसी कपूराराम चौधरी, कपिल चौधरी, प्रधानाध्यापक अमरसिंह मौजूद थे। इस दौरान मदनलाल सुंदेशा, जबरसिंह देवड़ा, प्रकाश नारायण, किशनसिंह, किशोरसिंह, देवाराम, हीराराम, कैलाश चौहार, विनोद रामावत सहित सहित सर्व शिक्षा अभियान के कार्मिकों ने सहयोग किया।
hin_Deva hin_Deva